
Бүген Татарстан Республикасы Президенты Рөстәм Миңнеханов Кемерово өлкәсе – Кузбасс губернаторы Сергей Цивилев белән очрашты. Очрашу «Казан-Экспо» да Энергетика һәм энергия ресурсларының нәтиҗәлелеге буенча Татарстан халыкара форумы кысаларында узды.

Рөстәм Миңнеханов билгеләп үткәнчә, Татарстан Кемерово өлкәсе белән хезмәттәшлекне үстерергә тели. Кузбасс илнең иң эре индустриаль үзәкләренең берсе булып тора. Төбәктә углеводород чыгару тармагы, металлургия, химия сәнәгате үсеш алган.

«Татарстан һәм Кемерово өлкәсе - ике көчле төбәк, һәркемнең үз өстенлекләре һәм төрле өлкәләрдә эшләнмәләре бар», - дип ассызыклады ТР Президенты. Ул төбәкара товар әйләнеше күләмен арттырырга һәм җитештерү кооперациясен үстерергә тәкъдим итте.

Моннан тыш, очрашуда инновацияләр һәм инвесторлар белән эшләү, кадрлар әзерләү, цифрлаштыру, Уңайлы шәһәр тирәлеген үстерү, агросәнәгать комплексы, туризм өлкәсендә хезмәттәшлек перспективалары турында фикер алыштылар.

Шулай ук Рөстәм Миңнеханов Сергей Цивилевка ТАССРның 100 еллыгы уңаеннан медален тапшырды.
Татарстан Президенты Кемерово өлкәсе губернаторы Сергей Цивилев белән хезмәттәшлек перспективалары турында фикер алышты